钦定古今图书集成/方舆汇编/职方典/第1320卷 > 《泷吏诗》前人
## 钦定古今图书集成/方舆汇编/职方典/第1320卷 > 《泷吏诗》前人

“南行逾六旬，始下乐昌泷。险恶不可状，船石相舂撞。
往问泷头吏，潮州尚几里？行当何时到，风土复何似？
泷吏垂首笑，官何问之愚。譬官居京邑，何由知东吴？
东吴游宦乡，官知自有由。潮州底处所，有罪乃窜流。
侬幸无负犯，何由到而知？官今行自到，那遽妄问为？
不虞卒见困，汗出且愧骇。”吏曰“聊戏官。”侬常使往罢
岭南，大抵同，官去道《苦辽》。下此三千里，有州始名潮。
恶溪瘴毒聚，雷电常汹汹。鳄鱼大如船，牙眼怖杀侬。
州南数十里，有海无天地。飓风有时作，掀簸真差事。

官不自谨慎，宜即引分往，胡为此水边，神色久戃恍。
大瓶罂小，所受自有宜。官何不自谅，满溢以取斯。
工农虽小人，事业各有守。“不知官在朝，有益国家否？
得无虱其间，不武亦不文。”仁义饬其躬，巧奸败群伦。
叩头谢吏言，始惭今更羞。历官二十馀，国恩并未酬。
凡吏之所诃，嗟实颇有之。不即金木诛，敢不识恩私。
潮州虽云远，虽恶不可过。于身实已多，敢不特自贺。